Candyman (film)

Candyman er en amerikansk slasher-film fra 2021 regissert av Nia DaCosta. Manus ble skrevet av Jordan Peele og Win Rosenfeld. Filmen var en direkte oppfølger til den første Candyman-filmen fra 1992. Hovedrollene spilles av Yahya Abdul-Mateen II, Teyonah Parris, Nathan Stewart-Jarrett og Colman Domingo. Filmen hadde premiere i USA den 27. august 2021, og ble sluppet av Universal Pictures.

Handling 
I 1977 i Cabrini-Green, Chicago blir en ung gutt vitne til drapet på Sherman Fields, en hjemløs afro-amerikansk mann med en krok for en hånd. Sherman hadde blitt mistenkt for å ha gitt et barn godteri som inneholdt et barberblad. Sherman ble deretter banket opp og drept av politiet. Men kort tid etter Shermans død kom han tilbake som en ånd kalt Candyman, når søsteren hans og venninnen hennes tilkalte Candyman og begge to ble drept kort tid senere. Sherman ble deretter til vandrehistorien om Candyman, og hvis noen sier "Candyman" fem ganger foran et speil kommer Shermans ånd til dukke opp og drepe alle som våger å påkalle ham.

I 2019 bor kunstneren Anthony McCoy i Chicago sammen med kjæresten sin, galleri-direktør Brianna Cartwright. Anthony søker inspirasjon, fra Briannas bror Troy og kjæresten hans forteller historien om Helen Lyle som ble mistenkt for å være ansvarlig for å ha myrdet flere personer og kidnappet et spedbarn mange år tidligere i Cabrini-Green. Inspirert av Shermans død og legenden om Candyman, produserer Anthony et forseggjort kunstverk med tittelen "Say My Name" for et show som blir vist frem ved Briannas galleri og hennes kollega Clive. Men arbeidet hans blir foraktet av kunst-kritikeren Finley Stephens, og andre deltakere ved fremvisningen.

Senere samme kveld tilkaller Clive og kjæresten hans Jerrica uforvarende Candyman, som brutalt myrder dem. Brianna oppdager snart de døde kroppene deres, noe som trigger minner fra barndommen etter å ha vært vitne til at faren hennes begikk selvmord. Anthony oppdager at legenden om Candyman har blitt fornyet i flere generasjoner, med sjelene til andre myrdede uskyldige menn. Anthony forsøker deretter å beskytte Brianna, men ender bare opp med å skremme henne med sin stadig mer uberegnelige oppførsel.

Skuespillere 
 Yahya Abdul-Mateen II som Anthony McCoy.
 Teyonah Parris som Brianna "Bri" Cartwright, Anthonys kjæreste
 Hannah Love Jones som en ung Brianna.
 Colman Domingo som William "Billy" Burke. En innbygger fra Cabrini–Green.
 Rodney L. Jones III som en ung Billy.
 Nathan Stewart-Jarrett som Troy Cartwright. Briannas bror, og kjæresten til Grady Greenberg.
 Kyle Kaminsky som Grady Greenberg, Troys kjæreste
 Vanessa Williams som Anne-Marie McCoy, moren til Anthony.
 Rebecca Spence som Finley Stephens, en kunst-kritiker
 Brian King som Clive Privler, en kunst-forhandler
 Miriam Moss som Jerrica Cooper, Clives kjæreste.
 Michael Hargrove som Sherman Fields / Candyman.
 Carl Clemons-Hopkins som Jameson
 Christiana Clark som Danielle Harrington
 Heidi Grace Engerman som Haley Gulick
 Breanna Lind som Annika
 Torrey Hanson som Jack Hyde
 Cedric Mays som Gil Cartwright
 Nancy Pender som et nyhetsanker på TV
 Pam Jones som Devlin Sharpe
 Virginia Madsen som Helen Lyle. En student som slåss mot Candyman flere år tidligere.

Eksterne lenker 
 

Skrekkfilmer fra USA
Filmer fra 2021
Engelskspråklige filmer
Oppfølgerfilmer